**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ 2020 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԸ ՀԱՍՏԱՏԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Սույն որոշման նախագիծը կազմվել է համաձայն «Տեղական ինքնակառավարման մասին» Հայաստանի Հանրապետության օրենքի 18–րդ հոդվածի 1-ին մասի 42-րդ  կետի` hամայնքի ավագանին սույն օրենքով սահմանված կարգով՝ իրականացնում է Հայաստանի Հանրապետության Սահմանադրությամբ և օրենքով սահմանված այլ լիազորություններ, և հիմք ընդունելով համայնքների տարեկան աշխատանքային պլանների մեթոդական ուղեցույցը :

«Տեղական ինքնակառավարման մասին» Հայաստանի Հանրապետության օրենքը, Հայաստանի Հանրապետության վարչատարածքային բարեփոխումները, ինչպես նաև կառավարման այս մակարդակում գերակայությունների սահմանման, պլանավորման, կատարողականի մոնիթորինգի և գնահատման հարցերին նոր և արդյունավետ մոտեցումները դիտելով առանցքային՝ ստեղծվել է գործիք, որը կոչվում է «Համայնքի տարեկան աշխատանքային պլան (այսուհետ՝ ՏԱՊ)»:

Բյուրեղավան համայնքի 2020 թվականի տարեկան աշխատանքային պլանը ( այսուհետ՝ ՏԱՊ) այն գործիքն է, որը թույլ է տալիս հիմնավորված, փաստարկված (արդյունքային ցուցանիշների միջոցով) կերպով գնահատել ՏԻՄ-երի և համայնքում գործող այլ կազմակերպությունների կողմից իրականացված ծրագրերի արդյունավետությունը մեկ տարվա ընթացքում՝ հիմք ստեղծելով համայնքի զարգացման հնգամյա ծրագրի ճշգրտման և հաջորդ տարիների պլանավորման և բյուջետավարման համար:

Բյուրեղավան համայնքի 2020 թվականի տարեկան աշխատանքային պլանը բխում է համայնքի   
2018-2022 թվականների զարգացման հնգամյա ծրագրով նախատեսված՝ 2020 թվականին իրականացվող ծրագրերից:

Բյուրեղավան համայնքի 2020 թվականի ՏԱՊ-ը համայնքում առկա ֆինանսական, վարչական, մարդկային և սոցիալական ռեսուրսները կամ կապիտալները կառավարելու գործիք է, այն փաստաթուղթ է, ուր հստակորեն ներկայացվում են սոցիալական, տնտեսական, մարդկային, բնական և այլ ռեսուրսների ներդրման միջոցով համայնքի զարգացմանն ուղղված՝ տվյալ տարվա համար ՏԻՄ-երի ռազմավարությունները, ծրագրերը և միջոցառումները։

Բյուրեղավան համայնքի ՏԱՊ-ը մշակվել է հետևյալ հիմնական նպատակներով՝

* համակարգել ՏԻՄ-երի տվյալ տարվա անելիքները,
* սահմանել սոցիալ-տնտեսական զարգացման առաջնահերթությունները, գնահատել համայնքի ներքին ռեսուրսները, հաշվառել համայնքում ներդրվող արտաքին ռեսուրսները, հաշվարկել համախառն ռեսուրսները և բացահայտել պակասուրդը (դեֆիցիտը),
* համախմբել համայնքում տվյալ տարվա համար նախատեսվող բոլոր ծրագրերը և միջոցառումները ՀՀԶԾ-ով սահմանված՝ համայնքի տեսլականի և հիմնական նպատակների իրականացման շուրջ,
* շաղկապել նախատեսվող ծրագրերը և միջոցառումները դրանց իրականացման արդյունքների հետ՝ կիրառելով ՀՀԶԾ-ի ոլորտային ծրագրի «Տրամաբանական հենքը»,
* որոշակիացնել նախատեսվող ծրագրերի և միջոցառումների իրականացման ֆինանսական աղբյուրները և միջոցները, պատասխանատուները և ժամկետները, մշակել տվյալ տարվա ՏԱՊ-ի իրականացման ՄԳՊ-ը։

Բյուրեղավան համայնքի 2020թ. տարեկան աշխատանքային պլանը բաղկացած է 5 բաժիններից.

**1-ին բաժնում** սահմանվում է համայնքի տեսլականը և ոլորտային նպատակները։

**2-րդ բաժնում** ներկայացվում է համայնքի 2020 թվականի ծրագրերի ցանկը և տրամաբանական հենքերը (ըստ ոլորտների)։

**3-րդ բաժնում** ներկայացվում է համայնքային գույքի կառավարման 2018 թվականի ծրագիրը։

**4-րդ բաժնում** ներկայացվում է համայնքի ՏԱՊ-ի ֆինանսավորման պլանը։

**5-րդ բաժնում** ներկայացվում է համայնքի ՏԱՊ-ի մոնիթորինգի և գնահատման պլանը։

ՀԱՄԱՅՆՔԻ ՂԵԿԱՎԱՐ Հ. ԲԱԼԱՍՅԱՆ

Ս. Ղազարյան

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՈՒԹՅԱՆ ԿՈՏԱՅՔԻ ՄԱՐԶԻ ԲՅՈՒՐԵՂԱՎԱՆ ՀԱՄԱՅՆՔԻ 2020 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԸ ՀԱՍՏԱՏԵԼՈՒ ՄԱՍԻՆ» ԲՅՈՒՐԵՂԱՎԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԲՅՈՒՐԵՂԱՎԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ**

«Հայաստանի Հանրապետության Կոտայքի մարզի  Բյուրեղավան համայնքի 2020 թվականի տարեկան աշխատանքային պլանը հաստատելու մասին» Բյուրեղավան համայնքի ավագանու որոշման նախագծի ընդունմամբ Բյուրեղավան համայնքի 2020 թվականի բյուջեում էական փոփոխություններ չեն նախատեսվում:

ՀԱՄԱՅՆՔԻ ՂԵԿԱՎԱՐ Հ. ԲԱԼԱՍՅԱՆ

Լ. Պողոսյան